**DĖL ROKIŠKIO RAJONO SAVIVALDYBĖS TARYBOS 2017 M. LAPKRIČIO 30 D. SPRENDIMO NR. TS-199 „DĖL ROKIŠKIO RAJONO SAVIVALDYBĖS BŪSTO FONDO IR SOCIALINIO BŪSTO FONDO SĄRAŠŲ PATVIRTINIMO“ DALINIO PAKEITIMO**

2018 m. vasario 23 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 31 punktu, 18 straipsnio 1 dalimi ir Lietuvos Respublikos paramos būstui įsigyti ar išsinuomoti įstatymo 4 straipsnio 5 dalies 4 punktu, Rokiškio rajono savivaldybės taryba n u s p r e n d ž i a:

 1. Pakeisti Rokiškio rajono tarybos 2017 m. lapkričio 30 d. sprendimo Nr. TS-199 „Dėl Rokiškio rajono savivaldybės būsto fondo ir socialinio būsto fondo sąrašų patvirtinimo“ 1 punktu patvirtintą Rokiškio rajono savivaldybės būsto fondo sąrašą taip:

**„**Jūžintų seniūnija

|  |  |  |  |
| --- | --- | --- | --- |
| Eilės Nr. | Gyvenamojo namo, buto adresas | Naudingas plotas, kv. m |  “ |
| 5. | Beržų g. 1, Jūžintų mstl., Rokiškio r. sav. | 218,73 |

2. Įtraukti į Rokiškio rajono savivaldybės būsto fondo ir Rokiškio rajono savivaldybės socialinio būsto, kaip Rokiškio rajono savivaldybės būsto fondo dalies, sąrašus Rokiškio mieste esančius socialinius būstus :

 2.1. Taikos g. 5-6, Rokiškis (naudingas plotas 46,05 kv. m);

 2.2. Algirdo g. 8-22 Rokiškis (naudingas plotas 37,04 kv. m);

 2.3. Aukštaičių g. 3-9, Rokiškis (naudingas plotas 57,29 kv. m).

Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Antanas Vagonis

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2018 M. SAUSIO 23 D. SPRENDIMO NR. TS-17 „DĖL ROKIŠKIO RAJONO SAVIVALDYBĖS BŪSTO FONDO IR SOCIALINIO BŪSTO FONDO SĄRAŠŲ PATVIRTINIMO“ DALINIO PAKEITIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Atsižvelgiant į tai, kad pastatas, esantis Beržų g. 1, Jūžintuose (unikalus numeris 7396-3010-3038) nėra išskirstytas butais ar kitomis patalpomis ir įregistruotas kaip vienas turto vienetas, būtina tikslinti savivaldybės būsto plotą.

 Įgyvendinant projektą buvo nupirkti 3 socialiniai būstai Rokiškio mieste, kurie bus įtraukti į Rokiškio rajono savivaldybės būsto fondo ir Rokiškio rajono savivaldybės socialinio būsto, kaip Rokiškio rajono savivaldybės būsto fondo dalies sąrašus.

**Šiuo metu esantis teisinis reglamentavimas.**

Lietuvos Respublikos paramos būstui įsigyti ar išsinuomoti įstatymas.

 **Sprendimo projekto esmė.**

Įsigaliojus Lietuvos Respublikos paramos būstui įsigyti ar išsinuomoti įstatymui savivaldybės tarybos 2015 m. kovo 27 d. sprendimu Nr. TS-79 buvo patvirtinti Rokiškio rajono savivaldybės būsto ir socialinio būsto sąrašai. Sąrašuose būstų plotai buvo nurodyti, atsižvelgiant į seniūnijų ir švietimo įstaigų, kurių apskaitoje yra savivaldybės ir socialiniai būstai, pateiktus duomenis. Rengiant savivaldybės tarybos sprendimo dėl Rokiškio rajono savivaldybės būsto ir socialinio būsto sąrašų patvirtinimo pataisas būstų plotai nebuvo peržiūrimi, todėl 2017 m. lapkričio 30 d. Rokiškio rajono savivaldybės tarybos sprendimu TS-199 „Dėl Rokiškio rajono savivaldybės būsto fondo ir socialinio būsto fondo sąrašų patvirtinimo“buvo patvirtintas savivaldybės būsto fondo sąrašas, kuriame nebuvo ištaisyta klaida.

 Savivaldybės būstas, esantis Beržų g. 1, Jūžintuose (unikalus numeris 7396-3010-3038) Nekilnojamojo turto registre įregistruotas kaip vienas pastatas, t. y. mokyklos bendrabutis ir nėra išskirstytas butais ar pastato dalimis. Atsižvelgiant į tai, kad atskiri objektai pastate nėra įregistruoti, negali būti nurodoma, kad savivaldybės būsto plotas yra 60,73 kv. m, nes tokio turto vieneto Beržų g. 1, Jūžintų mstl., Jūžintų sen. nėra. Atsižvelgiant į tai, kad suprojektuoti ir įrengti daugiau savivaldybės ir socialinių būstų ekonomiškai nenaudinga, tikslinamas Rokiškio rajono savivaldybės būsto, esančio Beržų g. 1, Jūžintai, Jūžintų sen. plotas iš 60,73 kv. mį 218,73 kv. m.

Pagal vykdomą ES lėšomis finansuojamą projektą „Socialinio būsto fondo plėtra Rokiškio rajono savivaldybėje“ Rokiškio mieste nupirkti 3 socialiniai būstai, kurie šiuo sprendimu bus įrašyti į Rokiškio rajono savivaldybės būsto fondo ir Rokiškio rajono savivaldybės socialinio būsto, kaip Rokiškio rajono savivaldybės būsto fondo dalies sąrašus.

 **Galimos pasekmės, priėmus siūlomą tarybos sprendimo projektą:**

**teigiamos** – bus vykdomos teisės aktuose nustatytos nuostatos, nupirkti socialiniai būstai bus išnuomoti teisę į paramą būstui išsinuomoti turintiems asmenims, bus gaunama daugiau pajamų už savivaldybės ir socialinių būstų nuomą;

**neigiamos** – savivaldybės būsto nuomininkai gali reikšti nepasitenkinimą dėl padidėjusio nuomos mokesčio.

 **Kokia sprendimo nauda Rokiškio rajono gyventojams.**

 Savivaldybės tarybos patvirtinti savivaldybės būsto fondo ir savivaldybės socialinio būsto sąrašai skelbiami viešai savivaldybės internetiniame puslapyje, todėl gyventojai turi galimybę susipažinti su šiais sąrašais ir išsinuomoti būstus pagal šiuo metu galiojantį teisinį reglamentavimą.

 **Finansavimo šaltiniai ir lėšų poreikis**.

# Sprendimo įgyvendinimui savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Turto valdymo ir viešųjų pirkimų skyriaus

 vyriausioji specialistė Violeta Bieliūnaitė-Vanagienė